ПРИЛОЖЕНИЕ

**ПРИЛОЖЕНИЕ I: Мита на ЕС за продукти с произход от държавите по СИП ЮАОР — част 8**

**МИТА НА ЕС ЗА ПРОДУКТИ С ПРОИЗХОД ОТ ДЪРЖАВИТЕ ПО СИП ЮАОР**

**ЧАСТ III**

**ТРЕТИРАНЕ НА ПРОДУКТИТЕ ОТ ТАРИФНА ПОЗИЦИЯ 1701 С ПРОИЗХОД ОТ БОТСУАНА, ЛЕСОТО, МОЗАМБИК, НАМИБИЯ И СВАЗИЛЕНД**

1. С оглед прилагането на разпоредбите на член 34, може да се счита, че на пазарите на продукти от тарифна позиция 1701 са възникнали смущения, когато пазарната цена на бялата захар в ЕС падне за два последователни месеца под 80 % от преобладаващата пазарна цена на бялата захар в ЕС по време на предходната пазарна година.

2. Член 24, параграф 1 не се прилага за продуктите от тарифна позиция 1701 с произход от Ботсуана, Лесото, Мозамбик, Намибия и Свазиленд, които са пуснати в свободно обращение във френските отвъдморски департаменти. Тази разпоредба ще бъде приложима за период от десет (10) години, считано от датата, посочена в точка 1 от част I на настоящото ПРИЛОЖЕНИЕ. Този период ще бъде удължен с допълнителен период от десет (10) години, освен ако страните не се договорят за друго.